พิตตินันท์ แจ้งความ ศรสุวีร์ เอาผิด พ.ร.บ.คอมฯ ปมโพสต์ขายหน้ากากอนามัย
พิตตินันท์ คนสนิท ธรรมนัส แจ้งความที่ สภ.ท่าชนะ เพื่อดำเนินคดี บอย ศรสุวีร์ เอาผิดตาม พ.ร.บ.คอมพิวเตอร์ฯ ที่มีรูปตัวเองเกี่ยวข้องกับการโพสต์ขายหน้ากาก 200 ล้านชิ้นเมื่อวันที่ 9 มีนาคม ที่ จ.สุราษฎร์ธานี ผู้สื่อข่าวรายงานว่า ช่วงบ่ายที่ สภ.ท่าชนะ นายพิตตินันท์ รักเอียด อายุ 49 ปี ผู้ติดตามร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ และอดีตผู้สมัครเลือกตั้ง ส.ส.เขต 6 จ.สุราษฎร์ธานี พรรคพลังประชารัฐ ได้เดินทางกลับมาพบพนักงานสอบสวนอีกครั้ง โดยได้เข้าแจ้งความร้องทุกข์ให้พนักงานสอบสวน สภ.ท่าชนะ ดำเนินคดีกับ นายศรสุวีร์ ภู่รวีรัศวัชรี หรือบอย กระทำผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ.2560 ในข้อหานําเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จ กรณีที่มีการโพสต์เฟซบุ๊กมีภาพตนเองและข้อความเกี่ยวข้องกับหน้ากากอนามัย จำนวน 200 ล้านชิ้นข่าวแจ้งว่า ภายหลังให้ปากคำแล้วเสร็จ นายพิตตินันท์ ได้เดินทางกลับบ้านในพื้นที่ อ.ท่าชนะ ทันที โดยโทรศัพท์มือถือไม่รับสายจากบุคคลอื่น และบางครั้งไม่สามารถติดต่อได้ นอกจากนี้เฟซบุ๊กนายพิตตินันท์ ที่มีภาพโปรไฟล์กิจกรรมร่วมกับร้อยเอกธรรมนัส ได้ลบบัญชีผู้ใช้ไปแล้ว
พิตตินันท์ คนสนิท ธรรมนัส แจ้งความที่ สภ.ท่าชนะ เพื่อดำเนินคดี บอย ศรสุวีร์ เอาผิดตาม พ.ร.บ.คอมพิวเตอร์ฯ ที่มีรูปตัวเองเกี่ยวข้องกับการโพสต์ขายหน้ากาก 200 ล้านชิ้น 
กักตุนหน้ากากอนามัย,ตุนหน้ากาก,โควิด-19,หน้ากากอนามัย,พิตตินันท์ รักเอียด,ศรสุวีร์ ภู่รวีรัศวัชรี,สภ.ท่าชนะ,ข่าวทั่วไป